[{"text_idx": "#000000", "text": "S4C yn dyblu\u2019r gefnogaeth i be\u0302l-droed y menywod yng Nghymru"}, {"text_idx": "#000001", "text": "Mae S4C yn cynyddu ei ymrwymiad i be\u0302l-droed menywod, gan fwy na dyblu y nifer o ddarllediadau byw eleni, ac am y tro cyntaf erioed, yn darlledu 3 cystadleuaeth ddomestig ac un cystadleuaeth ryngwladol pe\u0302l-droed menywod Cymru."}, {"text_idx": "#000003", "text": "Mi fydd tymor yr Adran Premier Genero yn cychwyn gyda Wrecsam yn erbyn Abertawe ac mi fydd y ge\u0302m i\u2019w gweld ar S4C ar 17 Medi gyda\u2019r gic gyntaf am 5.45pm. Dyma fydd ge\u0302m gyntaf ti\u0302m pe\u0302l-droed menywod Wrecsam yn y Brif Adran ar o\u0302l ennill dyrchafiad llynedd."}, {"text_idx": "#000005", "text": "\u201cMae poblogrwydd gemau pe\u0302l droed menywod wedi cynyddu gymaint, ac mae\u2019n wych fod S4C yn gallu adlewyrchu\u2019r diddordeb a\u2019r safon gwych sydd yno ar draws gaeau pe\u0302l droed Cymru ar y sianel."}, {"text_idx": "#000006", "text": "\u201cMae\u2019n fraint enfawr cael bod yn rhan o di\u0302m anhygoel Sgorio sydd mor frwdfrydig dros hybu ge\u0302m y menywod yma yng Nghymru."}, {"text_idx": "#000007", "text": "\u201cMae\u2019r ge\u0302m hon rhwng Wrecsam ac Abertawe am fod yn achlysur a hanner \u2013 ge\u0302m gyntaf Wrecsam yn y Brif Adran yn erbyn un o\u2019r clybiau fwyaf llwyddiannus yn hanes y gynghrair, Abertawe. Dyma ddau di\u0302m sydd yn cynnwys chwaraewyr safonol ac arbennig. Mae\u2019n addo i fod yn dipyn o achlysur yn y Graig.\u201d"}, {"text_idx": "#000009", "text": "\u201cEr mwyn creu ge\u0302m gyfartal, mae\u2019n rhaid i bawb allu gweld ge\u0302m y menywod yn weladwy ar ein sgri\u0302n, a bod merched ifanc yn gallu gweld eu hunain yn y ge\u0302m."}, {"text_idx": "#000010", "text": "\u201cMae ymrwymiad S4C i ddangos fwy o gemau eleni yn mynd i helpu ni i dyfu\u2019r ge\u0302m dros y wlad. A gyda nifer or clybiau yn yr Adran Premier Genero yn symud i fod yn semi-pro, mi fydd y safon yn parhau i wella pob blwyddyn. Am ge\u0302m gyffrous i ddechrau!\u201d"}, {"text_idx": "#000012", "text": "\u201cRydym ni\u2019n falch iawn i roi mwy o sylw i be\u0302l-droed menywod ar S4C. Mae\u2019r diddordeb yn y ge\u0302m yn tyfu, mae\u2019r safon yn codi ac mae dyletswydd arnom ni i roi llwyfan teilwng i\u2019r chwaraewyr."}, {"text_idx": "#000013", "text": "\u201cLaw yn llaw a\u0302\u2019r uchafbwyntiau o gemau rhyngwladol menywod Cymru, rydyn ni\u2019n gobeithio y bydd S4C yn medru ysbrydoli mwy fyth o ferched i chwarae a dilyn pe\u0302l-droed.\u201d"}, {"text_idx": "#000015", "text": "Ac yn ogystal a\u0302 hyn, mi fydd S4C yn darlledu uchafbwyntiau pob un o chwech ge\u0302m Cymru yng Nghynghrair y Cenhedloedd y tymor yma, gan gychwyn gyda Gwlad yr Ia\u0302 v Cymru ar 22 Medi."}]